བཀའ་སྤྱི་གཉིས་ནི་ལོ་ལྔ་རྗེས་མ་དེའི་ཆེད་ཁོ་ན་བསམ་ནས་བདུད་ནུབ་ན་ཡོད་ཀྱང་གཏོར་མ་ཤར་ལ་གཡུགས་ཞེས་པའི་དཔེ་རུ་འགྱུར།ཚོགས་དུས་ཚང་མ་ནང་འཛིང་གིས་ང་བཟང་ཁྱོད་ངན་གྱི་མཇུག་བསྡུས་ནས་དམངས་སེམས་དཀྲུགས།སྤྱི་ཚོགས་དུམ་བུ་བཟོ་གང་ཐུབ་དང་རང་རྒྱབ་ལ་སྤུངས་གང་ཐུབ་ལ་འབད་འབད་གྲུང་གྲུང་བྱེད་པ་ལས་འཛིན་སྐྱོང་བཀའ་ཤག་ལ་གནད་ལ་ཁེལ་བའི་དྲི་བ་དང་ལམ་སྟོན་བྱེད་ཐུབ་མཁན་མི་རྒན་སྤྱོད་ཡོན་གཉིས་ལྡན་རེ་ཟུང་་ཡོད་པ་ལས།གྲོས་ཚོགས་འཚོགས་པ་དང་འདྲེ་ཁོག་ཞུགས་ལྟར་རང་གིས་གང་བཤད་ཀྱང་ཚོད་ཐུག་གི་མེད་པ་སྔ་འདང་ཕྱི་མེད་པ་ད་ལྟའི་སྤྱི་འཐུས་ཚོའི་ངོ་བོ་རེད།དེ་འདྲ་ཕན་ཚུན་ལ་མི་དགའ་བ་དང་སྡང་སེམས་ཡོད་ན་ལས་ཤག་གཅིག་ན་ཡོད་པས་གྲོས་ཚོགས་ར་བ་མིན་རུང་ཐུག་ས་དང་བཤད་ས་མང་པོ་རེད།